‘Saam dans was die beste’ | Netwerk24
Dinge was vrolik in geel en stylvol in grys by Porterville en Amanzimtoti se matriekafskeide.
Lindie Landman is lief vir geel en het die inspirasie vir haar rok by die sprokieskarakter Sneeuwitjie gekry.
Lindie Landman en Michael Giliomee by die Hoërskool Porterville se matriekafskeid.
Jessica van Zyl en Juan Naude van die Kuswag Skool op Amanzimtoti.
Dié donkerkop-matriekleerling van Porterville in die Wes-Kaap vertel haar hoogtepunt van die Hoërskool Porterville se matriekafskeid was om saam met haar metgesel te dans. Sy is saam met Michael Giliomee na die geleentheid wat op 23 Augustus by die Excelsior Guest Farm and Venue plaasgevind het.
Dit was ’n koue wintersdag toe die matrieks van die Kuswag Skool in Amanzimtoti in KwaZulu-Natal afskeid gehou het by die ATKV Illovo-oord. Die wind wou ook nie saamspeel nie, maar dit was gepas vir die tema van “A Winter Wonderland”, vertel Jessica van Zyl.
Sy en Juan Naude het albei stylvolle blougrys-uitrustings gedra. Haar rok is gemaak deur Madelaine Clark.
Meer oor: Amanzimtoti | Rapport Beleef | Porterville | Matriekafskeidtyd